|  |  |
| --- | --- |
| **VMPE logo 2013_-01** | **VAJDASÁGI MAGYAR PEDAGÓGUSOK EGYESÜLETE**  **(VMPE)**  21000 NOVI SAD (ÚJVIDÉK), ĆIRPANOVA U. 54.  Tel: +381 (0) 21 548 259  e-mail: [nsvmpe@gmail.com](mailto:nsvmpe@gmail.com)  [www.vmpe.org.rs](http://www.vmpe.org.rs), [www.facebook.com/nsvmpe](https://www.facebook.com/nsvmpe) |

**23. KŐKETÁNC énekes népi játék és**

**néptáncvetélkedő**

*PÁLYÁZATI FELHÍVÁS*

A Vajdasági Magyar Pedagógusok Egyesületének népzenei szakosztálya huszonharmadik alkalommal hirdeti meg az általános iskolások énekes népi játék- és néptánc vetélkedőjét.

A jelentkezők a következő kategóriákban és korcsoportokban versenyezhetnek :1. énekes népi gyermekjáték – nagycsoportos óvodások, alsósok, 2. néptánc – alsósok, felsősök, 3. népszokások – mindhárom korcsoport és lehet vegyes is. A vegyes és felsős korcsoportokban a fellépők tiz százalékánál ne legyen több a középiskolás tag. Szóló kategória nincs a vetélkedőn.

A fellépők legfeljebb 5 perces műsort adhatnak elő. A csoportok létszáma nem haladhatja meg a 3o-at. A kisérőzenekarok életkora nem számit, élő zenei kíséret vagy a csoport önálló éneke jön számításba. Egyénileg, csoportosan, iskolánként vagy művelődési egyesület által lehet benevezni. **2019. május 17-én és 18-án tartjuk a vetélkedőt az óbecsei Petőfi Sándor Magyar Kultúrkörben.** A versenyt szakzsűri értékeli és véleményezi. **A jelentkezési határidő 2019. április 20.**

Bővebb tájékoztatást a o64-81-95-216-es mobiltelefonon kaphatnak Szabó Gabriellánál. A jelentkezéseket a következő címre várjuk: elektronikus levélben a [szabogabriella848@gmail.com](mailto:szabogabriella848@gmail.com) címre, vagy a Petőfi Sándor Magyar Kultúrkör, Nikola Tesla 38., Pf. 51. 21220 Óbecse, a borítékra írják rá: KŐKETÁNC.

A következő adatokat kérjük: a csoport neve, az iskola vagy művelődési egyesület neve, lakcím, irányítószám, telefon, felkészítő pedagógus, művészeti vezető, koreográfus, a csoport létszáma, a zenekar létszáma, kísérő hangszerek, az összeállítás címe, a műsor ideje, kategória, korcsoport.